CELEX: 62021CN0571
Language: lt
Date: 2021-09-16 00:00:00
Title: Byla C-571/21: 2021 m. rugsėjo 16 d. Finanzgericht Düsseldorf (Vokietija) pateiktas prašymas priimti prejudicinį sprendimą byloje RWE Power Aktiengesellschaft / Hauptzollamt Duisburg

2021 12 6   
            
            
               LT
            
            
               Europos Sąjungos oficialusis leidinys
            
            
               C 490/22
            
         
      2021 m. rugsėjo 16 d.Finanzgericht Düsseldorf (Vokietija) pateiktas prašymas priimti prejudicinį sprendimą byloje RWE Power Aktiengesellschaft / Hauptzollamt Duisburg
      
      (Byla C-571/21)
      (2021/C 490/22)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Finanzgericht Düsseldorf
      
      
         Šalys pagrindinėje byloje
      
      
         Pareiškėja: RWE Power Aktiengesellschaft
      
      
         Atsakovė: Hauptzollamt Duisburg
      
      
         Prejudiciniai klausimai
      
      
                  1.
               
               
                  Ar Direktyvos 2003/96/EB (1) 14 straipsnio 1 dalies a punkto pirmas sakinys, kiek jame nustatyta, kad elektros energija, naudojama elektros energijai gaminti, atleidžiama nuo apmokestinimo, atsižvelgiant į Direktyvos 2003/96 21 straipsnio 3 dalies antrą sakinį turi būti aiškinamas taip, kad šis atleidimas apima ir procesus, kurių metu energetikos produktai išgaunami atvirose kasyklose ir elektrinėse padaromi tinkamesniais naudoti elektrinėse, kaip antai sulaužymas, pašalinių elementų pašalinimas ir susmulkinimas iki tinkamo deginti katile dydžio?
               
            
                  2.
               
               
                  Ar Direktyvos 2003/96 14 straipsnio 1 dalies a punkto pirmas sakinys, kiek jame nustatyta, kad elektros energija, naudojama elektros gamybos pajėgumams išlaikyti, atleidžiama nuo apmokestinimo, atsižvelgiant į Direktyvos 2003/96 21 straipsnio 3 dalies trečią sakinį turi būti aiškinamas taip, kad nuo apmokestinimo turi būti atleistas ir elektros energijos naudojimas bunkeriavimo įrenginiams ir transporto priemonėms eksploatuoti, reikalingas ilgalaikei elektrinių eksploatacijai?
               
            
         (1)  2003 m. spalio 27 d. Tarybos direktyva 2003/96/EB, pakeičianti Bendrijos energetikos produktų ir elektros energijos mokesčių struktūrą (OL L 283, 2003, p. 51; 2004 m. specialusis leidimas lietuvių k., 9 sk., 1 t., p. 405).